Aldurshópurinn 6-12 ára er langfjölmennastur í einangrun með Covid. Því er mikið að gera á Barnaspítalanum en það er ekki það eina sem herjar á börnin. Ragnar Bjarnason yfirlæknir á Barnaspítala Hringsins segir að auk Covid séu margar öndunarfærasýkingar að ganga og að þær séu fyrr á ferðinni í vetur.
Það er búið að vera mjög mikið af pestum. Það er búið að vera veira sem heitir Human metaprima veira sem gefur einkenni sem er lík RS-veiru, einnig eru aðrar kórónuveirur en covid í gangi og svo er núna mjög skæð magapest af völdum Noro-veiru. þannig það er mikið að gera.
Já þetta er óvanalegt að þetta fari allt saman, líka er þetta óvanalegur árstími. RS er venjulega eftir áramót, febrúar og mars, þetta byrjar mjög snemma í ár og vonandi ekki teikn um það sem koma skal.